
	1. ÜLDANDMED



	
	

	1.1  Tellija                                            
	Aleksandr Jefimov.

	1.2  Asukoht                                         
	Narva linn,

Paadi tn 10, 10a, 8, 8a, 6, 6a.

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Detailplaneeringu algatamise taotlus 03.10.2005.a. nr 1072/1-11.

1.4.2 Planeerimisseadus

1.4.3 Narva linna üldplaneering


	2. PLANEERINGU EESMÄRK




2.1. Detailplaneeringu koostamise eesmärgiks on planeeritavale maa-alale ehitusõiguse andmine individuaalelamute ehitamiseks; krundipiiride täpsustamine ja sihtotstarbe muutmine; heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

2.2. Paadi 10 krundi omanik on Svetlana Bitšaikina;

Paadi 10a krundi omanik on Aleksei Bitšaikin;

Paadi 8 ja 8a kruntide omanik on Aleksandr Jefimov;

Paadi 6 krundi omanik on Gennadi Vassilevski;

Paadi 6a krundi omanik on Vladimir Korsunov.
2.3. Planeeritava ala pindala on ca 0,8 ha.    

	3. ARVESTAMISELE KUULUVAD PLANEERINGUD




3.1. Narva Linnavolikogu 28.11.2001a. otsusega nr. 92/49 kehtestatud Narva linna üldplaneering.

3.2. Olemasolevad piirkonna vee- ja kanalisatsiooniskeemid, piirkonna tehnovõrkude projektid.


	4. ERINÕUDED




Enne projekteerimise alustamist sõlmida leping detailplaneeringu koostamise korraldamise ja finantseerimise õiguse saamiseks Narva Linnavalitsusega. 
	5. OLEMASOLEVA OLUKORRA ISELOOMUSTUS


5.1   
Narva linna üldplaneeringu järgi on antud ala maakasutuse sihtotstarbeks 100% väikeelamumaa.
5.2 
Planeeritav ala asub Sutthoffi linnaosas. Maa-ala on piiratud läänest Paadi tänavaga ja idast Narva jõega.
5.3 
Maa- ala kohta puudub kehtiv mõõdistus.
	6. NÕUDED KOOSTATAVALE PLANEERINGULE




6.1 
Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan. Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakonnas.
6.2 
Planeeringuala kontaktvööndi funktsionaalsed ja linnaehituslikud seosed: anda lähiümbruse olemasolev ja planeeritud liiklusskeem, sh juurdepääsud planeeritavale alale, sõiduteed, jalakäijate ülekäigurajad, liikumissuunad ja bussipeatused. Esitada planeeritava ala funktsionaalsed seosed lähiümbrusega. 

6.3 
Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs.

6.4 
Olemasoleva olukorra iseloomustus: esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. Anda hinnang olemasolevale haljastusele.

6.5 
Planeeritava ala kruntideks jaotamine: määrata vastavalt detailplaneeringu eesmärgile. Planeeringuga anda maakasutuse bilansi koondtabel (planeeringu algatamise eelne ja kavandatud kruntide pindalade suhe ja sihtotstarbed, s.h. avalikku kasutusse jäävad maa- alad).
6.6 
Krundi ehitusõigus: 
· määrata krundi lubatud sihtotstarbed (määratakse planeeringuga);

· anda hoonete ja rajatiste üldfunktsioonid (määratakse planeeringuga);

· määrata lubatud ehitiste arv krundil (määratakse planeeringuga);

· määrata lubatud suurim ehitusalune pind (määratakse planeeringuga);

· määrata ehitiste lubatud kõrgus ja korruselisus (kõrgus esitada räästa ja katuseharja absoluutkõrgusena). Arvestada naaberkruntide normatiivsete valgustingimuste tagamist.

· määrata olemasolevate ehitiste mahu, vormi ja kujunduse lubatud muutused ja nende ulatus;

· ehitiste vahelised kujad lahendada vastavalt normatiivdokumentidele;

· määrata arhitektuurinõuded ehitistele;

· määrata katusekalded või selle vahemikud;
· vajadusel määrata katusekatte ja välisviimistluse lubatud materjalid, nõuded avatäidetele ning muudele hoone osadele ning detailidele;

· määrata uusehituse võimalused ja tingimused, nii stiililised, mahulised kui ka asukohanõuded tulenevalt piirkonna hoonestuse laadist ning eripärast;

· määrata piirete asukohad, tüübid ja kõrgused.

· vajadusel tellida planeeritavale alale keskkonnamõjude hindamine.
Kruntide ehitusõigus ja linnaehituslikud ning arhitektuursed nõuded on soovitatav anda loeteluna või tabelina, kruntide kaupa.

6.7 
Krundi hoonestusala piiritlemine: ehitusala siduda krundi piiridega.
6.8 

Tänavate maa-alade ja liiklus- ja parkimiskorralduse määramine. Planeeringuga anda:

· liikluskorralduse põhimõtted (autoliikluse, ühissõidukiliikluse ja kergliikluse sõidurajad, sõidusuunad ja nende eraldatus invanõuded), anda tänava ristprofiil;

· tee maa-ala ja selle elementide (sõidutee, jalgrattatee, kõnnitee, eraldusriba) kirjeldus ja ligikaudsed laiused;

· tänavate (juurdepääsude) ja tänavatega ristumiste kõrgusarvud;

· kruntidele pääsude asukohad ja/või piiride osad, kust väljasõitude rajamine on keelatud;

· kruntide planeeritud kasutusotstarbele ja hoonestusele vastav parkimise ning parkimiskohtade arvu lahendamine lähtudes parkimisnormatiividest;

· vajadusel määrata teekaitsevööndi ja selle ulatus;

6.9 Haljastuse ja heakorrastuse põhimõtted:

· määrata säilitatav, likvideeritav ja linnaliselt väärtuslik haljastus;

· planeeritav kohustuslik kõrg- ja madalhaljastuse rajamine;
· anda planeeritava ala heakorrastuse lahendus;
· väikevormid;
· planeeringus käsitleda jäätmete sorteeritud kogumise vajadust;
· vertikaalplaneerimise põhimõtted (maapinna kõrguse muutmine, sademevete ärajuhtimine);
6.10 
Tehnovõrkude ja -rajatiste asukohad.
· anda olemasoleva olukorra iseloomustus;

· lahendada tehnovarustus koos uute tehnovõrkude paigaldamisega koos vajalike võimsuste äranäitamisega vastavalt võrguvaldajate tehnilistele tingimustele, millised tellib detailplaneeringu algatamist taotlenud isik;

· anda tehnovarustuse põhimõtteline lahendus (veevarustus, heitvee ja sademete vee kanalisatsioon, soojavarustus, elektrivarustus, küte, gaasivarustus, välisvalgustus, sidevarustus);

· lubatud ja keelatud lahendused ehitiste ja rajatiste tehnovarustuse tagamisel, lokaalsete lahenduste lubatavus ja tingimused;

· tehnovõrkudele reserveeritavad maa- alad, tagada nõutavad rõhtvahekaugused hoonetest ja teistest tehnovõrkudest;

· tuleohutuse tagamine: hoonete tulepüsivus ja kujad;

· määrata hüdrantide ja tuletõrje veevõtukohtade paiknemine;

· vajadusel lahendada transiitvete ärajuhtimine.

Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).

6.11    Maakasutuse ja ehitamise erinõuded kaitsealadel ja kaitsealustel objektidel ning miljööväärtustega hoonestusalal:

· kaitsealad ja kaitsealused objektid koos viitega seadusandlikele aktidele ja nende kasutamistingimusi kehtestavatele dokumentidele;

· vajadusel ettepanekud kaitse-eeskirjade, põhimääruste ja muude kasutamistingimuste täpsustamiseks või muutmiseks.

6.12  Vajadusel ettepanekud maa-alade ja objektide kaitse alla võtmiseks või kaitserežiimi lõpetamiseks.

6.12    Riigikaitselised maa-alad ja objektid.
6.13 
Kitsenduste ja servituutide määramise vajadus.
· Vastavalt vajadusele anda ettepanek kinnisomandi kitsenduste ja reaalservituutide seadmiseks: teeservituudid ja muud servituudid.
· Tehnovõrkude teenindamiseks vajalikud servituudid kanda tehnovõrkude koondplaanile.
6.14 
Kuritegevuse riske vähendavad nõuded ja tingimused: lahendada vastavalt Eesti standardile EVS 809-1:2002.
6.15 
Muud seadustest ja teistest õigusaktidest tulenevad kinnisomandi kitsendused ning nende ulatus.
6.16 
Planeeringuga täpsustada tänavate, üldkasutatava haljastuse, välisvalgustuse ja vihmaveekanalisatsiooni väljaehitaja kuni eraõigusliku krundi piirini ja tehnovõrkude väljaehitajad ja väljaehitamise seosed kruntide hoonestamisega. 
6.17 
Keskkonnatingimused planeeringuga kavandatu elluviimiseks ning vajaduse korral ehitised, mille ehitusprojekti koostamisel on vaja läbi viia keskkonnamõju hindamine või riskianalüüs.

6.18    Kehtestatud üldplaneeringu muutmise ettepanekud.

	7. PLANEERINGU KOOSSEIS




7.1 Situatsiooni skeem, M 1:10 000;

7.2 Geodeetiline alusplaan, M 1:500;

7.3 Planeeringuala kontaktvööndi funktsionaalsed ja linnaehituslikud seosed (olemasolev olukord) M 1:1000;

7.4 Planeeringu põhijoonis ehitusõiguse, liiklusskeemi, maakasutuse ja haljastuskavaga  M 1:500;

7.5 Tehnovõrkude planeering M 1:500;

7.6 Seletuskiri; 
7.7 Lähtematerjalid (detailplaneeringu lähteülesanne, detailplaneeringu algatamise Narva Linnavolikogu otsus, ajalehe väljalõiked planeeringu menetlemisest, tehnovõrkude valdajate eeltingimused);

7.8 Planeeringu kooskõlastajate kirjad ning kooskõlastuste koondtabel.

	8. PLANEERINGU ESKIISPROJEKTI KOOSSEIS


Detailplaneeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks kahes eksemplaris. Eskiisilahenduse avaliku arutelu läbiviimise vajadus määratakse töö käigus.

8.1 Situatsiooni skeem, M 1:10 000;

8.2 Geodeetiline alusplaan, M 1:500;

8.3 Planeeringuala kontaktvööndi funktsionaalsed ja linnaehituslikud seosed (olemasolev olukord) M 1:1000;

8.4 Planeeringu põhijoonis ehitusõiguse, liiklusskeemi, maakasutuse ja haljastuskavaga M 1:500;

8.5 Seletuskiri;
8.6 Lähtematerjalid (detailplaneeringu lähteülesanne, detailplaneeringu algatamise Narva Linnavolikogu otsus, ajalehe väljalõiked planeeringu menetlemisest).

	9. PLANEERINGU ESITAMINE JA KOOSKÕLASTAMINE 




9.1 Lõplik detailplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile viies eksemplaris paberkandjal menetlemiseks ja ühes eksemplaris elektronkandjal (seletuskiri – rtf, pdf; joonised – dgn, dwg) kehtestamiseks.

9.2 Detailplaneeringule lisada eraldi lehena kirjanurgaga põhijoonise tabeliteta vähendus ja situatsiooniskeem formaadis A4.

9.3 Narva Linnavalitsusel on õigus nõuda detailplaneeringu makettide, illustreerivate jooniste ja planšetil jooniste esitamist detailplaneeringu avalikustamiseks.
9.4 Detailplaneeringu kehtestamiseks vajalike kooskõlastuste loetelu:

9.4.1   Ida-Virumaa Päästeteenistus Narva Komando,

9.4.2   Maanteeameti Narva linna spetsialist,

9.4.3   Ida-Viru Keskkonnateenistus,

9.4.4   Tolliamet (Ida-Viru Piirivalvepiirkond),
9.4.5   Narva Linnavalitsuse Linnavara- ja Majandusamet,

9.4.6   Narva Linnavalitsuse Arhitektuuri- ja Linnaplaneerimise Amet,

9.4.7   Planeeringualasse jäävate ja seda teenindavate tehnovõrkude valdajad,

9.4.8   Kaasata detailplaneeringu koostamisse jäävad piirinaabrid.

Kooskõlastused võtta vastavatele joonistele. Tekstilises osas, seletuskirjas, esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, märkused ning kooskõlastaja ametinimi ja nimi ning kontaktnumber.

Detailplaneeringu kooskõlastamine korraldab planeeringu tellinud/algatamisettepaneku teinud osapool. Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud  paranduste tõttu muutuvad planeeringu põhilahendused on vajalik hankida uued kooskõlastused.

	10. PLANEERINGU VORMISTAMINE




10.1 Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174).
10.2 Maakasutuse sihtotstarbed esitada Eesti Vabariigi Valitsuse 24. jaanuari 1995.a määruse nr 36 “Katastriüksuse sihtotstarvete liikide ja nende määramise aluste kinnitamine ” sätestatud korra alusel.
10.3 Lubatud/keelatud ehitise kasutamise otstarbed määratakse Majandus- ja kommunikatsiooniministri 26 novembri 2002. a määruse nr 10 “Ehitise kasutamise otstarvete loetelu” alusel.
10.4 Planeeringu teksti koostamisel juhinduda EV Planeerimisseaduse terminoloogiast.
10.5 Planeeringute koosseis esitada vastavalt Narva Linnavalitsuse 18.10.2001. a määrusega nr 1745 kinnitatud juhendile “Detailplaneeringu koosseis ja vormistamise nõuded”.

Kehtestatud detailplaneering on aluseks projekteerimisel ja maakorralduslike toimingute tegemisel.
	11. LISAD




     11.1     Asendiskeem 

Koostas:

Planeeringute koordinaator            Viktorija Sannikova

Kooskõlastatud: 

Peaarhitekt



Anne Hallik

Peaspetsialist



Sergei Tõsjatov

